Sven Aarrestad
Store norske leksikon,Historie,Norsk og nordisk historie,Norges historie,Norges historie fra 1884 til 1940
Sven Aarrestad var en norsk politiker (Venstre). Han var stortingsrepresentant i periodene 1892–1894, 1906–1909 og 1915–1918. Aarrestad var landbruksminister i 1906–1908 og amtmann i Nedenes amt i 1908–1916.
Aarrestad hadde i årtier en sentral stilling innen avholdsarbeidet og forbudspolitikken. Han var formann i Det norske Totalavholdsselskap i 1887–1927 og redaktør av Menneskevennen i 1883–1905 og 1922–1927.Han søkte avskjed som amtmann etter en injurieprosess som gikk ham imot. Les mer i Store norske leksikon Sven Aarrestad i Norsk biografisk leksikon Norges historie fra 1905 til 1939 statsråder i Norge Fylkesmenn, statsforvaltere og amtmenn (stiftamtmenn) siden 1671